### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Hvad vil vi gerne opnå? Hvorfor stilles forslaget?

I det Konservative Folkeparti er vi tilhængere af at alle skal deltage i og bidrage til vores samfundsmål generelt. Et af de vigtigste samfundsmål er den grønne omstilling, og konkret her i kommunen er det f.eks. eksemplificeret ved bl.a. vores Klimaplan og [adresse]. Samtidig ved vi at gruppen af sårbare borgere har svært ved at blot at mestre eget liv og livsmål, herunder især uddannelse, jobkvalificering og beskæftigelse

At komme uden for arbejdsmarkedet som voksen kan være vanskelig og tilbud der passer, til den enkeltes udfordringer kan være det som gør forskelle for at det lykkes at komme tilbage på arbejdsmarkedet på de rette vilkår.

Udfordringer som mestring af hverdagen, at lære at strukturer sin dag, at finde motivationen til at komme hjemmefra, finde ud af hvad der interesserer den enkelte, borger der har andet end ledighed som udfordring. Vi ønsker at give den enkelte et godt grundlag for at tage hånd om eget liv, og egne beslutninger.

Samtidig ønsker vi et øget brug af eksterne aktør der kan afklare borgerne til det rigtige næste skridt for dem i et tættere samarbejde med private aktører således af f.eks. praktikpladser er solidt forankret i et længere samarbejde.

Det Konservative Folkeparti ønsker at der etableres et OPP samarbejde om en kombineret omstillings- og beskæftigelsesindsats af især sårbare og udsatte på kontanthjælp.

Konkret forslår vi en bevilling til at etablere og drifte Genbrugs Laboratoriet, en omstillings og beskæftigelsesindsats under Kompetencehuset/Aarhus Daghøjskole i et samarbejde med private virksomheder og organisationer, og [adresse]. Intentionen er at konceptet omkring Genbrugs Laboratoriet som OPP på beskæftigelsesindsatsen kan inspirere til et øget samarbejde på området med alle byens daghøjskoler.

Målgruppen er især 25+år borgere i ressourceforløb, langtidsledige, borgere i afklaring i forhold til fleksjob og kvinder med anden en etnisk baggrund end dansk. Partnere er [adresse], Kompetencehuset, Blå Kors, MidtVask [adresse], og en virksomhed indenfor tøj- og/eller tekstilbranchen (forhandling er igangværende).

Med fokus på miljø og bæredygtighed sker dels en uddannelsesafklaring og beskæftigelses opkvalificerende indsats af kontanthjælpsmodtagere og dels en styrkelse og opkvalificering af sårbare og udsatte ledige i.f.t. Job, uddannelse og hverdagsmestring (Se præsentation).

Det undersøges desuden om aktiveringsindsatsen helt eller delvist kan rummes under budgettildelinger til "Aarhus Omstiller", idet de ledige får et fagligt opkvalificeringstilbud der både er meningsgivende, sætter mange fagligheder i spil og udbreder medborgerskabet i kampen for et bedre klima og miljø. [adresse] får en stærk fortælling om, at i [adresse] er alle borgere med i indsatsen for at indfri kommunes ambitiøse klimamål.

Der skal rummes mulighed for at indsatsen også kan inkludere voksne sårbare og udsatte ledige på kontanthjælp 50+ år.

[adresse] etablerer et 4 årigt samarbejde med Kompetencehuset der igennem de øvrige partnere i projektet, om dels at visitere unge til projektet under ungeindsatsen og dels søges fonds- og puljemidler (som f.eks. STAR.dk), og der bidrages desuden med såvel materialer, maskiner og undervisning fra de private aktører. Målsætningen er at opmå 50% ekstern finansiering. Driftsomkostningerne finansieres via MSBs køb af deltagerpladser.

Eventuelle input til hvem, hvad, hvordan og hvor mange ressourcer

Nøgletal:

* Genbrugs Laboratoriet har løbende plads til 25 deltagere
* Varigheden på et deltagerforløb er 13 til 26 uger
* Ca. 60 ledige igennem pr. år - 70% af deltagerne afslutter forløbet med en virksomhedspraktik
* Genbrugs Laboratoriets driftsomkostninger 2 mio. kr. pr. år
* Etableringsomkostninger 150.000 kr.(første år)

- Indtægt ved salg af egenproduceret produkter: 30.000 kr. det første år, 60.000 kr. det andet år og 100.000 kr. det tredje år.

Der ønskes således bevilling til 2 mio.kr/år plus 150.000kr i etableringsomkostninger, dog med en målsætning om at der opnås 50% ekstern finansiering via fonde mv.

Projektets effekt evalueres efter år 2 md henblik på evt. tilretning af koncept og målgrupper, hhv. samarbejdspartnere.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.